Bitka kod Avesnes-le-Seca
<s>Bitka kod Avesnes-le-Seca se odigrala na sjeveru Francuske 12. septembra 1793. za vrijeme Rata Prve koalicije između austrijskih snaga pod princom od Hohenlohe-Kirchberga na jednoj i francuskih republikanskih snaga pod Nicolasom Declayeom na drugoj strani.</s><s>Do nje je došlo za vrijeme opsade francuskog garnizona u Le Quesnoyu, odnosno kao pokušaj njenog razbijanja.</s><s>U tu su svrhu formirane dvije kolone koje su austrijske snage trebale napasti iz dva pravca - iz Cambraia i Maubegea.</s><s>Obje su kolone razbijene, a posebno je teško stradala kolona iz Cambraia, koja je pred samu bitku bila sastavljena ne samo od redovne vojske, nego i od velikog broja revolucionarnim zanosom motiviranih dobrovoljaca, dodatno ohrabrenim uspješnom deblokadom Dunkerquega, čiju su opsadu Francuzi bili razbili u bitci kod Hondschootea nekoliko dana prije.</s><s>Austrijske snage su Declayevu kolonu opazili na vrijeme, te je iznenada napali konjicom.</s><s>Ona je prvo uspjela otjerati francusku konjicu, a zatim se okrenula protiv pretežno neiskusnih pješadinaca čija je formacija tzv. kare razbijena; najveći dio francuskih snaga je ubijen ili zarobljen.</s><s>Taj je poraz Austrijancima omogućio da sljedeći dan ishode kapitulaciju garnizona u Le Quesnoyu.</s>

<s>Literatura
.</s>

<s>1793
Francuske bitke
Rat Prve koalicije</s>

